L 98/6
DA
Den Europæiske Unions Tidende
11.4.2023
AFGØRELSER DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2023/743 af 4. april 2023 om udnævnelse af den øverstbefalende for EU-styrken i Den Europæiske Unions militæroperation i Middelhavsområdet (EUNAVFOR MED IRINI) og om ophævelse af afgørelse (FUSP) 2022/1681 (EUNAVFOR MED IRINI/1/2023)
DEN UDENRIGS- OG SIKKERHEDSPOLITISKE KOMITÉ HAR —
under henvisning til traktaten om Den Europæiske Union, særlig artikel 38, under henvisning til Rådets afgørelse (FUSP) 2020/472 af 31. marts 2020 om Den Europæiske Unions militæroperation i Middelhavsområdet (EUNAVFOR MED IRINI) (1), særlig artikel 8, stk.
2, og ud fra følgende betragtninger: (1)
Den 31. marts 2020 vedtog Rådet afgørelse (FUSP) 2020/472, der oprettede og iværksatte Den Europæiske Unions militæroperation i Middelhavsområdet (EUNAVFOR MED IRINI).
(2)
Rådet har i medfør af afgørelse (FUSP) 2020/472 bemyndiget Den Udenrigs- og Sikkerhedspolitiske Komité (PSC) til at træffe afgørelser om udnævnelse af den øverstbefalende for EU-styrken for EUNAVFOR MED IRINI.
(3)
Den 27. september 2022 vedtog PSC afgørelse (FUSP) 2022/1681 (2) om udnævnelse af kontreadmiral Stylianos DIMOPOULOS til øverstbefalende for EU-styrken for EUNAVFOR MED IRINI fra den 1. oktober 2022.
(4)
Den 24. februar 2023 indstillede de italienske militære myndigheder, at kontreadmiral (søværnet) Valentino RINALDI udnævnes til efterfølger for kontreadmiral Stylianos DIMOPOULOS som øverstbefalende for EU-styrken for EUNAVFOR MED IRINI fra den 1. april 2023.
Den øverstbefalende for EU-operationen støttede denne foreslåede udnævnelse.
(5)
EU's Militærkomité gav den 3. marts 2023 sin støtte til de italienske myndigheders indstilling.
(6)
Der bør træffes afgørelse om udnævnelsen af kontreadmiral Valentino RINALDI.
(7)
Afgørelse (FUSP) 2022/1681 bør ophæves —
VEDTAGET DENNE AFGØRELSE:
Artikel 1 Kontreadmiral Valentino RINALDI udnævnes herved til øverstbefalende for EU-styrken i Den Europæiske Unions militæroperation i Middelhavsområdet (EUNAVFOR MED IRINI).
Artikel 2 Afgørelse (FUSP) 2022/1681 (EUNAVFOR MED IRINI/4/2022) ophæves.
(1) EUT L 101 af 1.4.2020, s. 4. (2) Den Udenrigs- og Sikkerhedspolitiske Komités afgørelse (FUSP) 2022/1681 af 27. september 2022 om udnævnelse af den øverstbefalende for EU-styrken i Den Europæiske Unions militæroperation i Middelhavsområdet (EUNAVFOR MED IRINI) og om ophævelse af afgørelse (FUSP) 2022/513 (EUNAVFOR MED IRINI/4/2022) (EUT L 252 af 30.9.2022, s. 74).